KIRJALLINEN KYSYMYS E-1498/03 esittäjä(t): Ian Hudghton (Verts/ALE) komissiolle. Vuoden 2003 rahoituspaketti BSE:n ja muiden eläintautien nujertamiseksi.



Virallinen lehti nro 280 E , 21/11/2003 s. 0155 - 0157



KIRJALLINEN KYSYMYS E-1498/03 esittäjä(t): Ian Hudghton (Verts/ALE) komissiolle (5. toukokuuta 2003) Aihe: Vuoden 2003 rahoituspaketti BSE:n ja muiden eläintautien nujertamiseksi Kuinka paljon Britannialle myönnettiin rahoitustukea edellä mainitusta EU:n vuoden 2003 rahoituspaketista? Mitkä jäsenvaltiot hakivat rahoitustukea, kuinka paljon kullekin niistä myönnettiin, ja voiko Englannin hallitus vielä vaatia rahoitustukea? David Byrnen komission puolesta antama vastaus (10. kesäkuuta 2003) Vuoden 2003 tarttuvien spongiformisten enkefalopatioiden (TSE) valvontaohjelmalle on talousarviossa varattu 94,5 miljoonaa euroa. Tästä summasta arviolta noin 4,2 miljoonaa euroa olisi alun perin ollut käytettävissä Yhdistyneen kuningaskunnan ohjelman tukikelpoisia kustannuksia varten, jos ohjelma olisi toimitettu ajoissa, sillä tukea käyttämättä jättävien jäsenvaltioiden osuutta voidaan siirtää tukea enemmän käyttäville jäsenvaltioille ennen vuoden päättymistä, kuten tehtiin vuoden 2002 TSE:iden valvontaohjelmien kohdalla. Muut 14 jäsenvaltiota toimittivat TSE:iden valvontaohjelman vuodelle 2003. Kaikkia 14 jäsenvaltiota koskeva sitoumus oli yhteensä 94 327 000 euroa, ja kutakin yksittäistä jäsenvaltiota koskevat tukikelpoisten kustannusten enimmäismäärät ovat 28. marraskuuta 2002 tehdyn komission päätöksen 2002/934/EY(1) mukaisesti seuraavat: - Belgia: 4 719 000 EUR - Tanska: 2 977 000 EUR - Saksa: 20 723 000 EUR - Kreikka: 975 000 EUR - Espanja: 5 984 000 EUR - Ranska: 30 554 000 EUR - Irlanti: 9 577 000 EUR - Italia: 6 952 000 EUR - Luxemburg: 198 000 EUR - Alankomaat: 6 312 000 EUR - Itävalta: 2 455 000 EUR - Portugali: 1 059 000 EUR - Suomi: 1 402 000 EUR - Ruotsi: 440 000 EUR . Vuoden 2003 hävittämisohjelmaa varten on talousarviossa varattu 41 miljoonaa euroa. Tästä summasta vähintään 765 000 euroa (100 000 euroa bruselloosia ja 65 000 euroa tuberkuloosia varten samoin kuin vuonna 2002) olisi ollut käytettävissä Yhdistyneen kuningaskunnan tukikelpoisia kustannuksia varten, jos maan ohjelma olisi toimitettu ajoissa, sillä tukea käyttämättä jättävien jäsenvaltioiden osuutta voidaan siirtää tukea enemmän käyttäville jäsenvaltioille ennen vuoden päättymistä, kuten tehtiin vuoden 2002 hävittämisohjelmien kohdalla. Muut 14 jäsenvaltiota toimittivat hävittämisohjelman vuodelle 2003. Kaikkien 14 jäsenvaltion hyväksyttyjä ohjelmia koskeva sitoumus oli yhteensä 37 850 000 euroa, ja kutakin yksittäistä jäsenvaltiota koskevat tukikelpoisten kustannusten enimmäismäärät ovat komission päätöksen 2002/943/EY mukaisesti seuraavat: - Belgia: 650 000 EUR - Tanska: 150 000 EUR - Saksa: 2 090 000 EUR - Kreikka: 1 170 000 EUR - Espanja: 14 200 000 EUR - Ranska: 2 555 000 EUR - Irlanti: 6 855 000 EUR - Italia: 4 925 000 EUR - Luxemburg: 150 000 EUR - Alankomaat: 900 000 EUR - Itävalta: 215 000 EUR - Portugali: 3 950 000 EUR - Suomi: 35 000 EUR - Ruotsi: 5 000 EUR. Yhdistyneen kuningaskunnan hallitus ei voi vaatia tukea vuoden 2003 hävittämisohjelmilleen ja TSE:iden valvontaohjelmilleen. Yhdistyneen kuningaskunnan ohjelmia ei hyväksytty osarahoitettaviksi, koska ne toimitettiin tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(2) 24 artiklan 3 kohdassa säädetyn määräajan eli 1. kesäkuuta jälkeen. Tämän vuoksi mitkään Yhdistyneen kuningaskunnan esittämät vuoden 2003 hävittämis- tai valvontaohjelmia koskevat maksatushakemukset eivät anna aihetta komission rahoitustukeen. Ympäristö-, elintarvike- ja maaseutuasioiden ministeriölle (DEFRA) on ilmoitettu tästä asiasta 11. marraskuuta 2002 päivätyllä kirjeellä. (1) EYVL L 324, 29.11.2002. (2) EYVL L 224, 18.8.1990.